山石

《唐诗三百首》 · 蘅塘退士 编

作者：韩愈

山石荦确行径微，黄昏到寺蝙蝠飞。升堂坐阶新雨足，芭蕉叶大栀子肥。僧言古壁佛画好，以火来照所见稀。铺床拂席置羹饭，疏粝亦足饱我饥。夜深静卧百虫绝，清月出岭光入扉。天明独去无道路，出入高下穷烟霏。山红涧碧纷烂漫，时见松枥皆十围。当流赤足踏涧石，水声激激风吹衣。人生如此自可乐，岂必局促为人鞿。嗟哉吾党二三子，安得至老不更归。

译文：山石嶙峋路窄小，黄昏到寺蝙蝠飞。升堂坐阶新雨充足，芭蕉叶大栀子肥。僧人说古壁佛画好，用火照来看见稀奇。铺床拂席摆上羹饭，粗粝也足以饱我饥。深夜静卧百虫无声，清月出岭光照入门。天明独去没有道路，出入高下穿过烟霏。山红涧碧纷繁烂漫，时见松栎都有十围粗。当流赤脚踏涧石，水声激激风吹衣。人生如此自可乐，何必局促受人驱使。嗟叹我们两三个同道，怎能到老还不归隐。

赏析：'人生如此自可乐，岂必局促为人鞿'表达了不愿受世俗束缚的心情，全诗写山行所见所感，清新自然。